ddrg/super_eurlex huggingface dataset:
4.14.

Ďalším podstatným aspektom bezpečnosti cestnej premávky je infraštruktúra, a to predovšetkým v mestách, v ktorých prichádza k 80 % dopravných nehôd so smrteľnými úrazmi chodcov a cyklistov. Fyzické oddelenie účastníkov premávky tam, kde je to možné, je najúčinnejšou formou zabránenia kolíziám motorových vozidiel, chodcov a cyklistov. Chránené prechody pre chodcov, nadchody, cyklistické chodníky, primerané osvetlenie a úprava povrchu, jasné označenie, ktoré by podľa možnosti bolo jednotné v celej EÚ, atď. by prispeli k zníženiu počtu nehôd a pre postihnuté osoby by okrem toho vytvorili menej nepriateľské mestské prostredie.
4.7.2.

Zamestnávatelia môžu z pohľadu výboru prispieť k zníženiu rozdielov v odmeňovaní žien a mužov prostredníctvom týchto opatrení: — pružná pracovná doba podporuje rovnosť žien a mužov na trhu práce. Dobrovoľné zamestnanie na čiastočný úväzok môže byť pre rodičov možnosťou na zosúladenie pracovného a rodinného života. Je však dôležité umožniť im návrat k plnému pracovnému úväzku. Tí, ktorí nedobrovoľne pracujú na čiastočný úväzok, by mali dostať možnosť pracovať na plný úväzok, aby sa mohli sami zaopatriť, čo je dôležité najmä pre tých, ktorí musia zaopatriť aj niekoho iného, — rozvrhnutie pracovnej doby by malo byť v súlade s rodinným životom. Deľba domácich prác a opatrovateľských úloh sa musí zmeniť tak, aby sa dosiahlo rovnomerné rozdelenie medzi mužov a ženy. Muži musia prevziať väčšiu opatrovateľskú úlohu v rodine a domácnosti, — prostredníctvom modelov na porovnanie povolaní a pracovných oblastí je možné vytvoriť základ pre uskutočňovanie posudzovania miezd a tým nástroj na podporu zásady rovnakého odmeňovania. Je potrebné vypracovať systémy hodnotiace náročnosť práce, vďaka ktorým by bolo možné určiť, či ide o rovnocennú prácu aj v prípade, že ju vykonávajú rôzne kategórie pracovníkov. To pomôže zaručiť, aby za rovnakú prácu bola vyplatená rovnaká odmena, nezávisle od pohlavia, — pokiaľ rodičovská dovolenka bude ponímaná ako niečo záslužné a táto skúsenosť bude pri povyšovaní a odmeňovaní zodpovedajúcim spôsobom oceňovaná, môže to prispieť k zníženiu rozdielov v odmeňovaní žien a mužov. To však nesmie znevýhodniť kariéru a odmeňovanie ľudí, ktorí nemajú deti, — zabezpečením zariadení starostlivosti o deti môže spoločnosť a zamestnávatelia prispieť k tomu, že ženy budú mať viac príležitostí nájsť si zamestnanie a na kariérny postup, — zamestnávateľ môže prispieť k ľahšiemu zosúladeniu rodinného a pracovného života tým, že poskytne voľno počas školských prázdnin a v prípadoch choroby detí, — v členských štátoch, v ktorých právo na rodičovskú dovolenku otca resp. rodičovskú dovolenku v prípade adopcie nie je zakotvené v zákone, môže zamestnávateľ ísť príkladom a prevziať sociálnu zodpovednosť a takéto možnosti ponúknuť (13), — zamestnávatelia by mali povoliť dovolenku na opateru chorých blízkych rodinných príslušníkov, — mala by sa podporovať účasť žien na ďalšom vzdelávaní a programoch profesijného rozvoja, — muži, no i samotné ženy, sa musia naučiť vnímať schopnosti žien, rozumieť im, zaradiť ich a využívať.
2.8.4

Ak opatrenia navrhované Komisiou nie sú v súlade so stanoviskom výboru alebo ak stanovisko chýba, uplatní sa tento postup: — Komisia bezodkladne predloží Rade návrh opatrení na schválenie a zároveň ju zašle aj Európskemu parlamentu; — Rada rozhodne o návrhu kvalifikovanou väčšinou do dvoch mesiacov od dátumu predloženia návrhu; — ak v tejto lehote Rada zaujme voči navrhovaným opatreniam návrhu negatívny postoj kvalifikovanou väčšinou, opatrenia nebudú prijaté. V tomto prípade Komisia môže Rade predložiť pozmenený návrh alebo predložiť legislatívny návrh na základe zmluvy; — ak sa Rada rozhodne navrhované opatrenia prijať, predloží ich bezodkladne Európskemu parlamentu. Ak Rada po uplynutí uvedenej lehoty nezaujme stanovisko, Komisia bezodkladne predloží návrh opatrení Európskemu parlamentu; — Európsky parlament sa môže v lehote štyroch mesiacov od zaslania návrhu absolútnou väčšinou členov postaviť proti prijatiu daného návrhu Komisie, svoj postoj však musí zdôvodniť: — skutočnosťou, že navrhované opatrenia presahujú vykonávacie právomoci vymedzené v základnom právnom akte — tým, že dané opatrenia nie sú zlučiteľné s účelom alebo obsahom základného právneho aktu — tým, že nie sú v súlade so zásadami subsidiarity a proporcionality — ak v tejto lehote Európsky parlament zaujme voči navrhovaným opatreniam negatívny postoj, opatrenia nebudú prijaté. V tomto prípade Komisia môže výboru predložiť pozmenený návrh opatrení alebo predložiť legislatívny návrh na základe Zmluvy, — ak do uplynutia tejto lehoty Európsky parlament nezaujme negatívne stanovisko voči navrhovaným opatreniam, schváli ich Rada alebo Komisia v závislosti od konkrétneho prípadu.
3.2.2

Početné pravidlá ukladajú subjektom v konkurze obmedzenia, zákazy a vylúčenia len na základe existencie vyhláseného konkurzného konania. Automatickosť tohto prístupu vôbec neberie do úvahy riziká, ktoré k podnikaniu neodmysliteľne patria, a navodzuje dojem, že človek, ktorý zbankrotoval, si už nezaslúži dôveru spoločnosti. V základných princípoch právnych predpisov týkajúcich sa platobnej neschopnosti je v EÚ potrebný radikálny posun. Hlavné pripomienky sú nasledovné: (a) Je veľmi dôležité vytvoriť správny rámec, ktorý pripúšťa podnikateľovi možnosť neuspieť a začať znovu, pričom zároveň vhodným spôsobom chráni záujmy všetkých strán. V konkurznom práve by sa malo jasne rozlišovať medzi osobami, ktoré zbankrotovali neúmyselne a tými, ktorých bankrot bol podvodom. (b) Podnikatelia, ktorí nezbankrotovali vlastnou vinou, by mali mať nárok na formálne súdne rozhodnutie, ktoré ich vyhlási za bezúhonných a ospravedlniteľných. Takéto rozhodnutie by malo byť verejne prístupné. (c) Právne predpisy o platobnej neschopnosti by mali po splnení určitých kritérií umožniť skoré oddlženie zostávajúcich dlhov. (d) Počet právnych obmedzení, vylúčení alebo zákazov by sa mal obmedziť. (e) Súdne konania by sa mali zjednodušiť a urýchliť, čím by sa mohla maximálne využiť hodnota konkurznej podstaty pred prerozdelením majetku. Konanie by obyčajne malo trvať maximálne jeden rok.
1.7

EÚ rozšírila svoju morskú základňu a odteraz má prístup aj k Baltskému moru a Čiernemu moru spojenému s Dunajskou vodnou cestou, ktorú treba oživiť. Európskymi prístavnými platformami prechádza 90 % obchodu s tretími krajinami a 40 % obchodu v rámci krajín EÚ. Logistika a aktivity s ňou spojené sa tu rozvíjajú vo veľkom. Je však nevyhnutné mnohé vylepšiť. Konkrétne by bolo treba zmodernizovať pozemné dopravné spojenie tak, aby sa využívalo viac druhov dopravy a aby sa častejšie používali intermodálne techniky. Mali by sa tiež zlepšiť techniky prekládky a jej organizácia. Ďalej by bolo potrebné usilovať sa o lepšiu rovnováhu medzi jednotlivými prístavmi, ktoré by sa mali lepšie dopĺňať s pozemnými platformami.
1.2

Zdravie a bezpečnosť pri práci by sa mali považovať za kľúčový faktor hospodárskeho rastu a produktivity. Pracovné úrazy spôsobujú vysoké náklady, a to nielen podnikom a pracovníkom, ale aj celej spoločnosti. Tieto náklady by sa mali podrobiť hlbšej analýze, ktorá je veľmi dôležitá, keďže by preukázala, do akej miery nedostatočná bezpečnosť pri práci a nepriaznivé pracovné prostredie spôsobujú straty všetkým zainteresovaným stranám, a tým znižujú produktivitu.
4.1

Podľa amerického príkladu Európska komisia oznámila, že by mohla zaviesť „Small Business Act“ na európsky spôsob, ktorý by nezavádzal osobitné kvóty pre MSP v oblasti verejného obstarávania, ako je to v USA, ale uľahčoval by ich účasť na ňom a, v širšom meradle, navrhol konkrétne opatrenia v prospech MSP.
4.11

EHSV sa obáva, že niektoré krajiny sa do iniciatívy nezapojili kvôli nákladom spojeným so spolufinancovaním výskumu. Týmto krajinám by sa malo umožniť zapojiť sa do ktorejkoľvek fázy programu, keď splnia príslušné požiadavky (predovšetkým spolufinancovanie).
1.2

EHSV podporuje vytvorenie internetovej stránky, na ktorej by bol zverejnený zoznam povolených potravín, do ktorého budú môcť nahliadnuť spotrebitelia aj výrobcovia, chcel by však upozorniť Komisiu na to, že, aby takáto stránka bola skutočne užitočná, musí sa dať medzi početnými stránkami Komisie ľahko nájsť a mala by obsahovať jasné vysvetlenia.
8.5

EHSV sa domnieva, že priority Európskeho roka uvedené v prílohe by mali byť rozšírené tak, aby zahŕňali aj chudobu osôb, ktoré sú zamestnané za neistých podmienok. Otázky týkajúce sa osôb so zdravotným postihnutím by sa mali riešiť osobitne a nie hádzať do jedného vreca s problematikou iných zraniteľných skupín.
3.1.3

Úplné oddelenie vlastníctva medzi PRS a leteckými spoločnosťami alebo inými dopravcami s konečnou platnosťou odstráni možnosť tajných dohôd alebo nekalej súťaže zo strany materských dopravcov. V tomto kontexte by sa mohol kódex správania ešte viac zjednodušiť tým, že by sa zrušili početné ochranné ustanovenia pre materských dopravcov, ktoré návrh Komisie 709-2007 obsahuje. Trhu distribúcie cestovných produktov by tento vývoj celkovo prospel, pretože PRS a letecké spoločnosti by medzi sebou súťažili za rovnakých podmienok bez podozrievania alebo strachu zo zneužitia.
3.2.5

Európska komisia by mohla vo všeobecnosti upravovať výšku finančnej pomoci podľa kritérií racionálneho využívania vody a zachovania vodného zdroja (napríklad 5 až 10 bodov v rámci maximálnej výšky pomoci), a to najmä pokiaľ ide o kohézne fondy. Toto kritérium, ktoré by bolo jasne sformulované pri preskúmaní projektu alebo pri vypísaní verejnej súťaže (v prípade stavby alebo prevádzky), by bolo na podnet príjemcu finančnej pomoci EÚ podrobené auditu do päť rokov po zrealizovaní projektu. Odmenou za dosiahnutý výkon by bola ďalšia finančná pomoc vo forme spätného preplatenia časti investičných nákladov.
3.7

Organizácie tohto druhu by mali byť zakladané na úrovni členských štátov, pričom by sa za účelom vytvárania stratégií pravidelne schádzali so zástupcami Európskej komisie. Platforma na úrovni EÚ, v ktorej by boli zastúpení predstavitelia odvetvia, vlády, bankových a finančných inštitúcií, kreditných spoločností, mimovládnych organizácií, školstva, organizácií zamestnávateľov a zamestnancov, by bola hodnotným nástrojom na rýchlu analýzu a prijímanie opatrení v rámci Únie. Zároveň by bola prostriedkom na šírenie informácií za hranice EÚ, čo by napomohlo spolupráci orgánov činných v trestnom konaní na medzinárodnej úrovni.
1.1

Uvedené oznámenie sa opiera o tretie hodnotenie, ktoré bolo ukončené niekoľko rokov po termíne uvedenom v samotnej smernici (najneskôr 16. decembra 2001), a ktoré zohľadňuje transpozíciu a implementáciu vo všetkých členských štátoch. Oznámenie teda poukazuje na špecifický charakter oblasti, a to nielen z právneho, technického a hospodárskeho, ale predovšetkým zo sociálneho a ľudského hľadiska, z čoho vyplývajú ťažkosti pri hodnotení, transpozícii, implementácii a kontrole. Spomínaná smernica, ktorá je mimoriadne právnej povahy, so sebou prináša interpretácie a priestor pre rôzne interpretácie na viacerých úrovniach, čím dochádza k rozdielnym transpozíciám a judikatúram, ktoré sú len málo prispôsobené skutočným podmienkam činnosti podnikov, vyslaných zamestnancov a inšpektorov práce, ako na to počas verejných diskusií v Európskom parlamente poukázali sociálni partneri a orgány verejnej moci na miestnej alebo ústrednej úrovni. Európsky parlament (3) predložil viacero odporúčaní, a to najmä odporúčanie, v ktorom sa uvádza, že sociálni partneri by mali byť viac zapojení a ich názory by sa mali lepšie zohľadniť, avšak bližšie neuvádza, ako by sa to malo dosiahnuť.
3.9

Nemali by sme zabudnúť ani na existenciu určitých nástrojov, ktoré boli vytvorené pre občanov a malo by sa podporovať ich využívanie a zlepšiť ich fungovanie. Ako príklad môžeme spomenúť EURES, európsky portál pre pracovnú mobilitu. Databázy na tomto portáli by mali byť jednoduchšie prístupné, mali by byť pravidelne aktualizované, poskytnuté informácie by mali byť následne monitorované, pretože niekedy môžu byť veľmi strohé, no tento portál by mal byť najmä portálom a sieťou, ktorú bude poznať každý občan.
Školský vek (6 až 14): Nízka miera školskej dochádzky Rómov. Ďalšími faktormi, na ktoré sa poukazuje v mnohých správach, sú chýbajúce zápisy v matrike a neochota rodičov posielať svoje deti (najmä dievčatá) do školy, segregácia a výučba nedostatočnej kvality (4). Na prelomenie začarovaného kruhu generácií nevzdelaných Rómov sú najdôležitejšie nástroje na posilnenie školskej dochádzky a prekonanie segregácie. Program CCT (Conditional Cash Transfer) zavedený v niektorých krajinách predstavuje možnosť na podporu školskej dochádzky a mal by sa doplniť o podmienku poskytnúť dôkaz o zápise do matriky a predloženie rodného listu dieťaťa. Školská dochádzka sa môže očakávať v prípade detí, ktoré sú integrované a ktorým sa poskytli všetky potrebné služby a vzdelávacie metódy, aby mohli splniť požiadavky (jazyk, odklad atď.). Znovu by sa mali zaviesť bezplatné školské obedy (v závislosti od príjmu) a učebnice pre všetky deti na základných školách. Ak má byť vzdelávanie dlhodobou prioritou, jednotlivé vlády by to mali zvážiť.

Segregácia v oblasti vzdelávania vyplýva v prvom rade z geografického oddelenia rómskych osád od väčšinovej populácie. Okrem toho, nerómski občania často odhlasujú svoje deti zo škôl, v ktorých je v triedach vysoké percento rómskych detí, čo vedie k vytváraniu segregovaných škôl alebo tried rómskych detí. Z mnohých dôvodov tieto školy nespĺňajú požadované normy, čo zase vedie k vytváraniu podmienok na preraďovanie schopných rómskych detí do osobitných škôl a zvyčajne aj k znemožneniu ich ďalšieho vzdelávania.

Osobitným problémom je umiestňovanie rómskych detí do osobitných škôl pre deti s poruchami učenia. To sa často deje prostredníctvom diskriminačných prijímacích skúšok, ale niekedy aj na základe nesprávnej motivácie, napríklad bezplatnej dopravy alebo školských obedov. Prax neodôvodneného umiestňovania do osobitných škôl je bezohľadným porušovaním základných práv a musíme jej čeliť všetkými právnymi a administratívnymi prostriedkami.

Taktiež je potrebné poukázať na to, že jedným z dôvodov nechodenia do školy je chudoba, keďže rodičia buď nemôžu (alebo nechcú) platiť súvisiace náklady, alebo posielajú deti do práce, aby vypomohli rodine alebo sa starali o mladších súrodencov. To sa týka najmä dievčat.
4.2

Dvadsiaty ôsmy mechanizmus tvorby predpisov pre hypotekárne úvery, ktorý by doplnil mechanizmy existujúce v členských krajinách, ako to navrhuje biela kniha, by pomohol lepšej integrácii trhov EÚ s hypotekárnymi úvermi, čím by sa rozšírili možnosti výberu kontrahentov bez toho, aby vznikli predpoklady pre nestabilitu finančného systému, ktoré sa prejavili pri kríze hypotekárnych tzv. subprime úverov (nedostatočne garantovaných hypotekárnych úverov).
2.1

Členovia Európskej komisie pani Margot Wallström a pán Günter Verheugen, požiadali v rámci plnenia Lisabonskej agendy listom zo 6. decembra 2007 EHSV o vypracovanie prieskumného stanoviska s cieľom zistiť, či jednotlivé legislatívne texty, ktorými sa sektor stavebníctva a sektor služieb pre podniky riadia, „tvoria koherentný celok, či sú prispôsobené súčasným a budúcim zmenám a napokon aj to, do akej miery by bolo treba začať so zjednodušením, racionalizáciou a modernizáciou legislatívy v týchto oblastiach. Treba dodať, že takáto analýza by sa nemala obmedzovať na špecifické právne predpisy zamerané na príslušné sektory, ale mala by sa rozšíriť aj na všetky ostatné právne predpisy, ktoré majú vplyv na rozvoj týchto sektorov (zdravie, bezpečnosť pri práci, ochrana životného prostredia, atď.) a zohľadniť aj oprávnené záujmy, ktoré sa s týmito odvetviami spájajú“.
3.5

Je dobré, že EÚ je vedúcou silou týchto rokovaní. Prostredníctvom vlastných záväzkov ide EÚ príkladom a môže motivovať iné krajiny k porovnateľným opatreniam. Hoci od rýchle sa rozvíjajúcich krajín, ako Čína, India a Brazília, sa z pochopiteľných dôvodov nežiada znížiť emisie, môžu tieto krajiny pribrzdiť ich zvyšovanie v pomere k ich hospodárskemu rastu. EHSV vyzýva Komisiu, aby urobila všetko, čo je v jej silách, na dosiahnutie medzinárodnej dohody (nadväzujúcej na dohodu z Kjóta), ktorá by rozvinuté krajiny zaviazala znížiť emisie skleníkových plynov do roku 2020 o 30 % v porovnaní s úrovňou v roku 1990, čo by bolo v súlade s návrhmi 4. správy medzinárodného panelu o klimatických zmenách (IPCC), ktorý odhaduje, že do roku 2020 je potrebné znížiť emisie o 25 – 40 % v porovnaní s úrovňou v roku 1990, aby sa dosiahlo obmedzenie globálneho otepľovania na 2 stupne Celzia nad úroveň dosahovanú pred začiatkom industrializácie. Aby bolo možné túto medzinárodnú dohodu dosiahnuť, bude samozrejme potrebné preskúmať tento aj iné návrhy balíka Komisie týkajúceho sa energetiky a klimatických zmien v záujme prispôsobenia ich cieľov prísnejším cieľovým hodnotám. Preto je dôležité, aby si všetci, koho sa to týka, uvedomili, že cieľové hodnoty navrhnuté v súčasnosti na rok 2020 sú iba prvým krokom a že v príhodnom čase bude potrebné stanoviť prísnejšie cieľové hodnoty (možno už v roku 2020 a určite v nasledujúcich rokoch), a aby podľa toho aj plánovali.
5.4.4

Napokon v oblasti zvyšovania účinnosti výbor podporuje návrh Komisie vytvoriť do konca roka 2009 súbor európskych generických ukazovateľov, ktoré by zohľadňovali komerčne citlivé informácie. Tieto ukazovatele, založené na existujúcich ukazovateľoch z odvetví leteckej, pobrežnej a kombinovanej dopravy, by mali byť vytvorené s ohľadom na prvky relevantné pre prístavy, ako je výkonnosť prístavných zariadení, spolupráca medzi prístavmi a spájanie činností vo vnútrozemí.
3.2

Súčasné trendy a prognózy do budúcnosti ukazujú, že nesmerujeme k dosiahnutiu cieľov energetickej politiky EÚ. Dedičstvom, ktoré zanechala ľahká dostupnosť zdrojov, je nielen naša závislosť na fosílnych palivách, ale aj vlažný záujem o inovácie a investície do nových energetických technológií. Objem finančných prostriedkov z verejných a súkromných zdrojov pre výskum v oblastí energií dosiahol svoje maximum v 80. rokoch 20. storočia, no od vtedy sa podstatne zmenšil. Výsledkom je dlhodobo nedostatočný objem investícií do kapacít a infraštruktúr. Ak by vlády štátov EÚ dnes investovali rovnako ako v roku 1980, boli by verejné výdavky EÚ na rozvoj energetických technológií štyrikrát vyššie ako súčasné investície vo výške 2,5 miliardy eur za rok.
1.6

Budúca stratégia EÚ v oblasti biopalív, ktorá sa v súčasnosti rysuje a ktorá podľa údajov Komisie do značnej miery zahŕňa aj dovoz poľnohospodárskych surovín, sa EHSV javí ako nevhodná na to, aby bolo možné ekonomicky účinným spôsobom uskutočňovať ciele v oblasti ochrany klímy a súčasne v poľnohospodárstve vytvárať nové pracovné miesta a ďalšie príjmy. Namiesto tejto stratégie biopalív by skôr mala byť navrhnutá nová dobre premyslená stratégia biomasy, ktorá by nestavala na dovoze, ale by sa snažila podstatne viac ako doteraz premieňať vedľajšie poľnohospodárske produkty/odpady na využiteľnú energiu a poľnohospodárom by prisúdila aktívnu úlohu v energetických cykloch, ktoré je potrebné nanovo organizovať.
1.8

Lisabonská zmluva stanovuje hranice spoločnej legislatívy, vrátane práva členských štátov určiť počet prisťahovalcov, ktorí budú prijatí na ich územie. Tento limit nebráni dosiahnutiu vysokého stupňa zosúladenia legislatívy Európskej únie. Je to skôr podnet na používanie spoločných a transparentných konaní v rámci národného riadenia ekonomickej migrácie. Právo na vydávanie pracovných povolení a povolení na pobyt by prislúchalo úradom v členských štátoch, ale v rámci legislatívy Spoločenstva. Každý členský štát bude teda môcť v spolupráci so sociálnymi partnermi určiť charakteristické črty prisťahovalectva (9). Právne predpisy jednotlivých členských štátov by mali brať do úvahy špecifické okolnosti každého štátu, a to v rámci európskej legislatívy.
4.4

Očakáva sa, že dodatočné výdavky, ktoré spôsobia požiadavky stanovené v nariadení, budú veľmi závisieť od veľkosti podniku. Náklady, ktoré sa týkajú prípravy informačných zložiek o výrobkoch a posúdenia bezpečnosti, budú znášať v prvom rade všetky malé a stredné podniky, ktoré predtým pripravovali elementárne údaje, ako sa určuje v existujúcich právnych predpisoch. V prípade veľkých medzinárodných spoločností by sa nemal očakávať významný nárast nákladov vďaka ich dlhodobým skúsenostiam, znalostiam, ľudským zdrojom, technickému zázemiu a prístupu k odborných znalostiam tretích strán. V prípade veľkých spoločností, ktoré vyrábajú výrobky na viacerých trhoch EÚ, bude centralizovaný systém oznamovania určite znamenať uľahčenie v porovnaní so skoršími administratívnymi postupmi. To čiastočne zníži náklady na oznamovanie. Okrem toho medzinárodné spoločnosti už zaviedli systémy oznamovania do ich rámcového zloženia (vzorce).
4.3.2.2

Zabezpečiť, aby boli právne predpisy v súlade so základnými zásadami. Podľa EHSV závisí účinnosť všetkých legislatívnych opatrení a programov a tiež kolektívnych či individuálnych opatrení na podporu MSP od štyroch zásad, ktoré by podľa neho mali byť súčasťou európskeho zákona o drobnom podnikaní a mali by sa systematicky uplatňovať na európskej, národnej a regionálnej úrovni: — systematické analýzy vplyvu pre MSP: nemal by byť prijatý žiaden legislatívny text ak nebola vopred uskutočnená systematická analýza jeho vplyvu na jednotlivé kategórie podnikov v danom sektore, ktorá by zhodnotila priame a nepriame hospodárske a sociálne účinky, ako sú administratívna záťaž a náklady spojené so získavaním informácií a investičné náklady, ktoré budú musieť podniky znášať, ako aj predpokladaný zisk, — zásada proporcionality: legislatíva by nemala vnucovať MSP zbytočné opatrenia a mala by sa obmedziť len na to, čo je nevyhnutné. Vykonávacie predpisy by mali byť prispôsobené skutočnej situácii jednotlivých podnikov ako aj ich schopnosti uplatňovať tieto opatrenia v praxi, — zásada „ len raz “: MSP sú podniky a nemali by byť považované za administratívne oddelenia. Nemožno od nich vyžadovať, aby podávali prehlásenia a absolvovali administratívne postupy v tej istej veci viac ako jedenkrát. Tieto informácie si musia navzájom poskytovať príslušné administratívne orgány. Zásadou „len raz“ by sa mohli zaoberať jednotné kontaktné miesta, pričom by sa uplatňoval princíp „jeden podnik – jedna kontaktná osoba“. V tejto súvislosti by mohli pomôcť sprostredkovateľské organizácie, ktoré už túto úlohu plnia v jednotlivých štátoch, — zásada ochrany: právne predpisy, ktoré sú v rozpore s rozvojom MSP a mohli by brzdiť konkurencieschopnosť podnikov, nemôžu byť prijaté. Všetky nové legislatívne návrhy, pre ktoré nebola vykonaná úplná analýza vplyvu alebo pri ktorých sa ukáže, že navrhované opatrenia sú v rozpore so sociálnym a hospodárskym rozvojom MSP, by mali byť pozastavené. EHSV mimochodom zdôrazňuje potrebu zaviesť a zabezpečiť úplnú transparentnosť administratívnych postupov, vďaka ktorej by MSP mali prístup ku všetkým administratívnym údajom, ktoré sa ich týkajú a mohli by ich podľa potreby opraviť.
1.9

V prvej fáze by sa týmito opatreniami malo podporiť rozširovanie skvapalneného plynu (LPG) a zemného plynu na celom území EÚ, čo by predstavovalo bezprostredné a realistické východisko pri plánovanom znižovaní využívania fosílnych palív, no tieto alternatívy sú v mnohých členských štátoch rozšírené len nedostatočne, resp. sa vôbec neponúkajú ako pohonná látka. Po tejto prvej fáze hľadania nových, bezpečnejších a účinnejších technológií v oblasti skladovania a distribúcie by sa mal uskutočniť prechod k medzifáze distribúcie plynných zmesí a vodíka, až sa napokon prejde k poslednej fáze distribúcie vodíka.
2.5

Cieľom rámcovej smernice je postupne znižovať odvetvovú reguláciu ex ante v súlade s rozvojom hospodárskej súťaže na trhu. Realizuje sa to prostredníctvom odporúčania Komisie, ktoré identifikuje trhy s výrobkami a službami, kde by regulácia ex ante bola oprávnená.
5.1

Európsky parlament vo svojom rozhodnutí prijatom 24. októbra 2007 privítal stratégiu Komisie, ale navrhol, aby sa limity emisií uplatňovali od roku 2011 s cieľom dosiahnuť do roku 2015 len samotným technologickým vývojom motorových vozidiel limit 125 g CO2/km. Európsky parlament zdôraznil potrebu druhej fázy s dlhodobým cieľom dosiahnuť do roku 2020 limit 95 g/km a vyjadril želanie perspektívne dosiahnuť do roku 2025 limit 70 g/km, pričom by sa vykonala previerka výsledkov dosiahnutých do roku 2016.